Primvicepreședintele PSD, Gabriela Firea, a declarat joi, după ședința în care social-democrații și-au validat lista candidaților la europarlamentare, că Ramona Chiriac nu a explicat de ce nu mai vrea să deschidă lista PSD-PNL la alegerile din 9 iunie.
- "A avut o discuție doar cu dl prim-ministru Marcel Ciolacu, fără a se anunța motivul. Doar ne-a transmis dorința domniei sale de a rămâne în postura în care se află acum și că are și alte proiecte. Nu ni s-au dat nouă detalii", a declarat Firea.
Chiriac își va continua mandatul la șefia reprezentanței Comisiei Europene în România.
Președintele PNL, Nicolae Ciucă, a cerut joi jurnaliștilor ca partidului să i se ofere un răgaz de gândire după ce Ramona Chiriac a anunțat PSD că nu mai dorește "din motive personale" să deschidă lista comună PSD-PNL la alegerile europarlamentare din 9 iunie.